Kważi l-ġurnali Ingliżi nazzjonali kollha jirrapurtaw bi prominenza li l-eks editur tan-News of the World, Andy Coulson, instab ħati li llegalment ġiegħel lil min jisma’ diskursati bit-telefon li kienu qed jagħmlu nies prominenti. L-editur ta’ qablu, Rebekah Brooks, ma nstabitx ħatja. Id- Daily Mail tgħid li ħafna qed jistaqsu kemm kien korrett il-Prim Ministru Ingliż li jimpjega lil Coulson bħala konsulent tal-media tiegħu. Il-bieraħ, Cameron ammetta li kien ħa deċizjoni żbaljata u għamel apoloġija. Id- Daily Telegraph tgħid li l-ġuri sewa lit-taxpayer Ingliż £100 miljun – wieħed mill-ġurijiet kriminali fir-Renju Unit li l-aktar li swew.